RTRS : Banjaluka poslije Beograda najperspektivniji srpski grad\nKrajiška ljepotica se gradi u kontinuitetu. Pogledajte samo kako danas izgleda Banjaluka, koja je poslije Beograda naperspektivniji i najbolji srpski grad, rekao je Milorad Dodik, srpski član Predsjedništva BiH, gostujući u našoj emisiji Specijal: Srpska se gradi.\n- Tu je nova Toplana, potom rekonstrukcija UKC Republike Srpske, pa zaobilaznice oko grada. Ovo je sada moderan grad, metropola sa svim elementima za dobar život - naglasio je Dodik.\n- I to se vidi na svakom koraku. Srebrenica izgleda ljepše i bolje. Sada nek se zapitaju gdje je završio silni novac od donacija koji je bio namjenjen tom kraju - rekao je Dodik.\n- Dogovorili smo da obilježavamo zajednički važne datume, a takvih je šest. Imamo i Dan zastave 15. septembra i to je zajednički državni praznik Srbije i Republike Srpske, i od sledeće godine to će biti neradni dan u Srpskoj - istakao je Dodik.\n- Hidroelektrana Buk Bijela je investicija od 500 miliona evra, i ona će biti u vlasništvu Srbije i Republike Srpske. Potom imamo aerodrom Trebinje koji će proraditi 2022. godine sa 80 miliona evra, a tu je i auto put koji povezuje Raču i Banjaluku, investicija oko 100 miliona evra - pojasnio je Dodik.\n- Srbija stoj iza nas, ali i mi stojimo iza Srbije. I to je srpsko jedinstvo, mi smo jedan narod. Najljepše se osjećam kad odem u Beograd, dok se u Sarajevu samo okrećem. Političko Sarajevo je odraslo na percepciji "Što slabija Srbija, to je bolje nama". Nažalost, po njih to su prošla vremena - naglasio je Dodik.\nBNTV : Vodili smo čestitu i poštenu kampanju, tako ćemo i grad


Politika nije protjerana sa univerziteta u BiH\nUlaz u zgradu rektorata Univerziteta u Sarajevu i Pravnog fakulteta\nU Bosni i Hercegovini trenutno ima osam javnih univerziteta, dvije javne visoke škole i 26 privatnih visokoškolskih ustanova. Bolonjski proces se ne provodi, ulaganja u javne univerzitete su zanemariva, a politizacija visokoškolskih ustanova postala je svakodnevna.\nBolonjski proces u BiH tek je u začetku i nije se daleko odmaklo od prvih koraka ka podizanju nivoa obrazovanja, smatra profesor sa banjalučkog Filozofskog fakulteta Miodrag Živanović.\nKaže da je BiH još uvijek daleko od autonomije univerziteta, koja je prvi i osnovni uslov ostvarivanja bolonjskog procesa. Javne visokoškolske ustanove opterećuje hronični nedostatak novca, jer one uspijevaju obezbijediti tek sredstava za plate, objašnjava Živanović i podsjeća da su ostala ulaganja sramotno niska.\n„Ali ako bismo ozbiljno promatrali infrastruktru, ako bismo ozbiljno govorili o bibliotekama ili o međunarodnoj saradnji, onda bismo tu vidjeli da smo gotovo na samoj nuli“, kaže Živanović.\nProcjene su da za implementaciju bolonjskog procesa treba oko šest milijardi eura, a tog novca nema.\nProcjene su da za implementaciju bolonjskog procesa treba oko šest milijardi eura, kaže pomoćnik ministra za visoko obrazovanje u Vladi Federacije BiH Predrag Mitrović i potvrđuje da tog novca u budžetima nema ni u tragovima. Budžet se puni iz privrede, podsjeća Mitrović, i pojašnjava kako se cijela priča vrti u začaranom krugu:\n„Da bismo popravili svoju privredu, mi moramo uložiti, investirati u obrazovanje. Za to, prije svega, treba dobra politička volja“, navodi Mitrović.\nDa je problem u novcu dobro znaju i studenti. Ipak, kažu da se neke stvari mogu i moraju unaprijediti sa postojećim resursima. Predsjednik Studentske unije RS Milan Petković navodi nedosljednosti u primjeni bolonjskog procesa u tom entitetu:\nStudenti na univerzitetu, arhiv, foto: Midhat Poturović\n„Prije svega što su predavanja još uvijek ostala ex katedra. Profesori nisu pustili da student budeu centru obrazovanja. To znači da profesori i dalje predaju grupama od 200 ili 300 studenata, kao što je to bilo prije 30 godina. I takođe, drugi veliki problem je nepostojanje prakse.“\nIako je BiH potpisala Bolonjsku deklaraciju još 2003. godine, politička volja za njeno zakonsko uobličavanje stečena je četiri godine kasnije. Ali politika, kao jedna od ključnih prepreka za autonomiju univerziteta, nije iz visokog obrazovanja protjerana ni do danas.\n„Kod izbora za tu visoko pozicioniranu funkciju nastavnika na univrezitetu, često imamo slučajeve da je riječ o ljudima koji su nekompetentni, da se naučne promocije vrše ne na osnovu načunih referenci nego i na osnovu političke poslušnosti“, navodi profesor Miodrag Živanović.\nOsnovni problem privatnih univerziteta, ističe Živanović, su stavovi prema kojima se smatra dovoljnim uplata školarine kako bi se dobila diploma. Iako je bolonjski proces sa sobom donio uvođenje internog i eksternog osiguranja kvaliteta, čini se da je onaj interni - zakazao.\nVeliki broj problema trebalo da bude riješen kada počne akreditovanje visokoškolskih ustanova.\nZbog toga se očekuje da bi veliki broj problema i izazova trebalo da bude riješen kada počne akreditovanje visokoškolskih ustanova. Na tom poslu radi državna Agencija za razvoj visokog obrazovanja i osiguranje kvaliteta.\nDirektor Agencije Nihad Fejzić podsjeća da je BiH donijela svoje kriterije za akreditaciju visokoškolskih ustanova i došla do dokumenta koji je okvir za njihov kvalitet:\n„Kriteriji počinju od prvoga koji se tiče strategije univerziteta, zatim preko sistema za unutrašnje osiguranje kvaliteta, zatim nastavnici, resursi, studenti, međunarodna saradnja, biblioteke itd“, kaže Fejzić.\nTek nakod prvog kruga akreditacija, moći će se dati ocjena o kvalitetu visokog obrazovanja u Bosni i Hercegovini, kaže Fejzić. Podsjeća da je agencija do sada obučila više od 200 stručnjaka koji će kontrolisati u kojoj mjeri visokoškolske ustanove ispunjavaju kriterije.\nZa sada se zna da, osim velikog broja visokoškolskih ustanova, Bosna i Hercegovina ima oko 120.000 studenata. Profesor Miodrag Živanović naglašava još jedan paradoks:\n„Gotovo svi studiraju kad je riječ o mladim ljudima, a broj viskoobrazovanih ljudi u BiH ne prelazi prema procjenama tri posto. Dakle, pitanje je šta taj mehanizam koji se zove visoko obrazovanje uopšte proizvodi.“\nŽivanović zbog toga zaključuje da samo u Bosni i Hercegovini ne vrijede zakoni fizike i logike, prema kojima kvantite prelazi u kvalitet.


СЛОГА: Испитати смрт непријављеног радника Дејана Голубовића | УДРУЖЕНИ СИНДИКАТИ СРБИЈЕ "СЛОГА"\nHome » SAOPŠTENJA » SLOGA: Ispitati smrt neprijavljenog radnika Dejana Golubovića\nBeograd, 31.01.2019.godine – Udruženi sindikati Srbije „Sloga“ pozivaju nadležno državno tužilaštvo i policiju da odmah i bez oklevanja reaguju i preispitaju sve navode o kojima piše dnevni list „Blic“, i sumnji roditelja da im je sin Dejan Golubović iz Pirota, kao neprijavljeni radnik obezbeđenja „Soko Group“ u 2014. godini preminuo na koridoru 10 kod Bele palanke, i da mu je telo sa gradilišta zbog neprijavljivanja izmešteno kilometar dalje, a zatim zapisnikom konstatovano da je reč o ribolovcu koji je zbog hladnoće preminuo pored trase autoputa.\nDa nije ozbiljna porodična tragedija, ovo bi mogao biti loš scenario za neki film iz trećerazredne krimi produkcije, međutim, ukoliko je ovo istina, jer kako se navodi postoje svedoci, onda se radi se o teškom krivičnom delu i urušavanju pravnog sistema države Srbije zbog prikrivanja smrti, uništavanja tragova lica mesta ili zločina, sa nesagledivim posledicama po ukupno krivično i radno-pravno zakonodavstvo.\nSmatramo da moraju snositi odgovarnost svi oni koji su eventualno po dokazivanju učestvali u prikrivanju zločina ili propustili radnje kojima se ovaj zločin na ovakav način prikrio.\nPosebno uznemiruju navodi da je radnik bio samohrani otac na gradilištu koji je radio neprijavljeno u preduzeću čiji je vlasnik Zoran Livaja, član GO SNS, vladajuće stranke, čija je firma više puta od strane inspekcije rada prekršajno sankcionisana zbog nesačinjavanja ugovora o radu i neprijavljivanja radnika na obavezno socijalno osiguranje.\nUkoliko se na ove navode ozbiljno ne reaguje, otvoreno pitamo nosioce vlasti – šta je sledeće?\nU ovom trenutku više desetina hiljada radnika u građevinskom sektoru širom Srbije, a posebno onih u sivoj zoni strepi. Svi se oni danas pitaju – hoće li nekome od poslodavaca u Srbiji možda pasti na pamet još neka bizarna ideja poput ove na koridoru 10, pa da kod neke eventualne nesreće na radu, kao primer urušavanja potpornih zidova u temelju neke od građevina, poslodavac tvrdi da su radnici žrtve sopstvenih interesa jer su kopali gliste i crve za pecanje.\nPOVEZANA VEST: PREMEŠTALI MRTVOG ČOVEKA Samohrani otac umro na poslu, pa ga proglasili ribolovcem da bi FUNKCIONER SNS IZBEGAO POSLEDICE\nNAZAD: Javni apel sindikatima da podrže građanske proteste\nNAPRED: Sloga reprezentativna u norveškoj kompaniji “Rapp Marine Zastava”


eKapija | Fiskalni savet: Ekonomsku meru neselektivne pomoći građanima trebalo bi trajno napustiti\nIzvor: Beta | Sreda, 05.05.2021.| 16:15\nFiskalni savet: Ekonomsku meru neselektivne pomoći građanima trebalo bi trajno napustiti\nNeselektivna podela sredstava svim punoletnim građanima, ili svim penzionerima, u Srbiji loša je mera ekonomske politike koju bi trebalo trajno napustiti, ocenio je Fiskalni savet u objavljenoj analizi isplate državne pomoći građanima.\nKako je ukazano, isplata jednokratne pomoći stanovništvu iz budžeta je neefikasna i veoma skupa - isplata 100 EUR u 2020. godini košta 72 milijarde dinara (610 mil EUR), a mere iz 2021. koštaće preko 50 milijardi dinara (440 mil EUR).\nBudžet Srbije ne raspolaže sredstvima za sprovođenje vanrednih isplata pomoći građnima, pa se ti rashodi finansiraju zaduživanjem države, uz iznosu od preko 1 mlrd EUR, naveo je Fiskalni savet.\n- Još veći problem je to što budžet Srbije ne raspolaže viškom sredstava iz kojih bi se finansirali ovi izdaci, jer je on i bez tih troškova u minusu. To znači da svi poreski obveznici prvo moraju da se zaduže (uz kamatu) da bi im se predviđena sredstva uopšte isplatila. Dakle, ono što građani danas dobijaju kroz podelu 100 ili 60 EUR nije poklon države, već će sutra isti ti građani dobijeni novac vraćati s kamatom iz svojih poreza - upozorio je Fisklani savet.\nU analizi je navedeno da ovakve dotacije stanovništvu imaju tek neznatan uticaj na ubrzanje rasta bruto domaćeg proizvoda (BDP), a u budžet se vraća svega oko 10% isplaćenih sredstava kroz povećanu naplatu poreza.\nTako je isplata 100 EUR punoletnim građanima uticala na ubrzanje BDP-a u 2020. od najviše oko 0,2% (a koštala je budžet oko 1,3% BDP-a), dok će efekti isplate 60 EUR (i dodatka od 50 EURza penzionere) na rast BDP-a u 2021. biti nešto manji od toga.\n- Takođe, potrošena sredstva ni izbliza se ne vraćaju u budžet kroz veću naplatu poreza. Procenjujemo da se tek oko 10% potrošenih sredstava na ovaj način vratilo u budžet. Konkretnije, od preko 600 mil EUR koji su potrošeni za isplatu 100 EUR u 2020. u budžet se vratilo kroz povećanje PDV-a i akciza svega oko 60 mil EUR, a od oko 450 mil EUR koji se planiraju u 2021. u budžet će se vratiti tek oko 45 mil EUR - procena je Fiskalnog saveta.\nIstaknuto je da isplata pomoći svim građanima nije dobra mera ni iz ugla socijalne politike, jer se na taj način ne mogu trajnije rešiti problemi nejednakosti i siromaštva, a pri tom pomoć nije dobro ni dizajnirana, jer ne postoji opravdana mera socijalne politike u kojoj se ista sredstva daju i siromašnim i bogatijim gradjanima.


Savršeni zlikovac - BIGportal.ba\n21 Aprila, 2020 21 Aprila, 2020 01330\nSvaki protagonista mora da ima i odličnog antagonistu kako bi neki film bio dobar.\nAntagonista, odnosno glavnih glumaca u filmu koji gotovo isključivo predstavljaju pozitivne ličnosti, često ima više od jednog, dok je sa negativcima, odnosno antagonistima, uglavnom broj – 1.\nNova Đoković je “broj 1” na više načina, a od početka karijere bio je taj antagonista koji je bio potreban – donekle i neophodan – kako bi tenis postao ono što je danas.\nU svim sportovima na svetu, u svakom trenutku, postojala su rivalstva ne samo između klubova, već i između igrača. Nekada čak i između igrata unutar istih klubova ili reprezentacija.\nPopularnost fudbalerima i košarkašima donosila je, nekada više a nekada manje, popularnost njihovih klubova. Koliko god jedan Lionel Mesi bio dobar igrač rast u njegovoj popularnosti dok je još bio nadolazeći talenat donelo mu je jednostavno to što je igrao za Barselonu.\nKlubovi i reprezentacija su uvek, barem na ovim prostorima, bili ispred igrača, ali postoji jedan sport u kojem to nije slučaj i koji se u tome suštinski razlikuje, a to je tenis.\nPopularnost Rodžeru Federeru nije donela reprezentacija Švajcarske, niti klub za koji je nastupao i čijim je navijačima donosio obilne izlive sreće.\nIako je takav vid shvatanja stvari neizbežan, Rodžera mali broj ljudi nije voleo jer je dominirao. Retko su se pojavljivali argumenti da je uništio njihovog najboljeg igrača i da ga zbog njega neće voleti.\nPreuzeo je tenisku scenu, a korak za njim uhvatio je još jedan “klinac”, Rafael Nadal.\nIako nivo obožavanja koji uživa Švajcarac popularni “Bik sa Maljorke” nikada nije i neće doživeti, bio je voljen – ne samo u Španiji, ne zbog kluba ili reprezentacije, već isključivo zbog sebe.\nRivalstvo koje se tada tek stvaralo nije se moglo smatrati ratom, a svet je dobio dva mladića koja su ih gotovo svake nedelje animirala, i to još dok svet nije bio ni svestan šta će se tek desiti.\nA onda je na scenu došao neki tamo dečko iz Srbije.\n“Možemo da pričamo o tome zbog čega navijaju protiv mene koliko želiš, teško je reći. Jedno je sigurno, Rodžer je verovatno najbolji igrač svih vremena. Vole ga širom sveta i ne očekujem da će većina publike biti na mojoj strani, dokle god on igra tenis. Makar ne na većini turnira. I to je normalno, jer to je Rodžer”, rekao je Đoković tokom razgovora sa Stenom Vavrinkom.\n“Teško je reći zašto je to tako. Da li ja doprinosim tome svojim postupcima? Ne bih rekao. Mislim da su i Rodžer i Rafa veliki šampioni, harizmatični momci, a ja sam deo njihove ere. Možda sam imao sreće zbog toga, možda nisam. Ne znam…”.\nNovak Đoković je, pored toga što je najbolji srpski sportista svih vremena, neko ko je osvojio 83% mečeva na kojima je nastupio na ATP turu, prisvojio 79 trofeja, osvojio 17 Grend slem titula, pet Završnih turnira, doneo Srbiji titulu šampiona sveta u dva navrata…\nOborio je toliko rekorda i postavio toliko standarda da bi o tome nema mesta u tekstu unutar ovog teksta, a ono što je takođe Novak Đoković je neko ko posle oko 18 godina profesionalne karijere i dalje doživi da u finalu turnira koji je osvojio četiri puta pre toga gotovo 20.000 ljudi navija protiv njega.\n“Pokušavate to da ignorišete, ali je veoma teško. Volim da to svesno permutujem, pa kada oni viču ‘Rodžer’ – ja čujem ‘Novak’. Znam da zvuči luckasto, ali to volim da radim. Time pokušavam sebe da ubedim da je to ono što izgovaraju”, otkrio je Đoković po osvajanju Vimbldona 2019. godine.\nNovak je neko ko će i da doživi da publika krene da navija protiv njega ako osete da on može da izgubi od nekog uslovno rečeno slabijeg tenisera, da bi se desilo iznenađenje.\nNe zato što ne voli Srbina – tamo je, pobogu, osvojio sedam (u tom trenutku, sada osam) titula – već zato što bi to bio doživljaj. Da Tim dobije Đokovića, pričalo bi se danima…\nA da Tim dobije Federera na Australijan openu ili, možda, na Vimbldonu? Za to bi teško iko navijao i među australijskom i među londonskom publikom, ako ne računamo ne toliko brojne pristalice austrijančevog tabora.\nNovak je, po gotovo svim parametrima, “čovek naroda” i neko ko je do svoje pozicije došao iz nelagodne pozicije, uz manje resursa i podrške, nego konkuretni za poziciju GOAT-a.\nČešče pokazuje da je samo “običan čovek”, iako je sada već svima jasno da su i Federer i Nadal neretko veoma opušteni. Ipak, Novak to češće pokazuje pred milionima ljudi, na mečevima.\nA to, iz nekih razloga, ume da se ne svidi prosečnom ljubitelju “belog sporta”.\n“Federer i Nadal su teniseri koja imaju perfektno ponašanje na terenu. Prosto mi je neverovatno da su za 20 godina samo nekoliko puta pokazali frustracije na terenu, da su nečim izritirani. Desi se nekada sa arbitrima, ali to je retko”, rekao je nedavno argentinski teniser Dijego Švarcman.\nĐoković je stupio na pozornicu velike scene kada ga niko nije očekivao. Pokucao je na vrata koja mu niko nije otvorio, pa je sam prošao kroz njih i, na trenutak, stao u ćošak da vidi šta se tu dešava.\nRodžer i Rafa su uveliko već bili na podijumu, pa je rešio da im se pridruži. I krenuo da ih pobeđuje – ne momentalno, ali u jednom trenutku.\nVraćamo se na “prosečnog ljubitelja tenisa”, koji je u tom trenutku navijao ili za Španca ili za Švajcarca. Rafa izgubi od Rodžera, nema veze – to je Rodžer. Rodžer izgubi od Rafe, nema veze – to je Rafa.\nAli ko je taj Novak i šta on sad hoće?\n“Ranije, mečevi protiv Rodžera i Rafe, bili su teški za mene. Osećam da nije fer, da bih morao da imam više podrške. Potrošim mnogo više energije da se izborim sa time. Ali sa iskustvom u tim situacijama, naučio sam da prihvatim to i sada uspevam da pronađem više energije za dešavanja na terenu i da to pretočim u kvalitetne udarce”, rekao je Đoković u razgovoru sa Vavrinkom.\nPublika neće uvek biti na vašoj strani bilo ko da ste (dobro, ne baš bilo ko) – i to je potpuno normalno i svaki (dobro, ne baš svaki) sportista mora sa time da se pomiri.\nNavijanje, koje je dosta specifično u tenisu, je sastavni deo sporta, ali tako – i to je samo jedan od primera – nije bilo na meču protiv Britanca Kajla Edmunda 2018. godine na Vimbldonu.\nNovak je tada dobio opomenu za prekoračenje vremena od strane glavnog arbitra, koji je drugom prilikom izuzetno pogrešio i ukrao poen srpskom teniseru.\nDobro poznata britanska publika to tada nije shvatila kao borbu između jednostavnog slučaja pravde i nepravde.\n“Igrao sam protiv Endija nekoliko puta ovde – na Olimpijskim igrama i na Vimbldonu. Definitivno situacija nije bila kao tada. Publika je bila fer u mojim mečevima sa Endijem. Očigledno je da su podržavali svog igrača it u nema šta da se kaže. Očekivao sam. Ali su sada određeni ljudi, posebno oni koji su sedeli iza mene u trenutku dobijanja opomene za kršenje vremena, nastavljali da me provociraju. To je nešto što u početku mogu da tolerišem, ali ću im staviti do znanja da sam prisutan i da ne mogu da rade ono što požele”, rekao je Đoković tom prilikom.\nTa situacija i Novakova rasprava sa navijačima bila je blaža verzija nečega što smo neretko viđali tokom njegove karijere.\n“Ćuti bre, pi**o jedna, je**m ti mater”, rekao je nekulturnom gledaocu na Indijan Velsu u Majamiju 2011. godine, kada se neimenovana osoba prodrala usred poena misleći da je završen, “Tako je, bre!”.\nOvo je primer situacije za koju će vam sigurno i sam Novak reći da je nešto na šta nije ponosan i da čak nije ni primer pozitivnog izbacivanja frustracija koje je svakako neophodno i postojeće.\nIpak, desilo se, i upravo je to ono što definiše njegov lik godinama unazad i ono oko čega je izgrađena njegova ličnost – ta čista emocija koju pruža i koju pokazuje više nego bilo ko drugi. Upravo mu je ta čista emocija i želja da pobedi ne samo protivnika sa druge strane mreže, već i 10, 15 ili 20 hiljada gledalaca koji žele da ga vide na kolenima.\nNešto što nikada ni u kakvom sličnoj meri nismo mogli da vidimo od Federera i Nadala i nešto što je činilo da Novak zaliči na osobu koju ste mogli juče da vidite ispred zgrade.\nTo se “prosečnom ljubitelju tenisa” nije sviđalo, jer on ne želi da gleda nekog koga je sreo na putu do prodavnice, već želi da gleda nekog kojeg ne može ni da dodirne, nekog ko je savršen.\nNovak je oduvek bio “treći čovek”, kao je to jednom istakao švajcarski list “Noje cirher cajtung”.\n“Đoković nije samo u senci Rodžera Federera, već i u senci Rafaela Nadala. I to ne muči samo njega, već i čitavu porodicu. Majka Dijana je nedavno u jednom intervjuu za indijsko izdanje magazina ‘GQ’ rekla da publika ne može da se pomiri s tim da je njen sin bolji od Federera i Nadala. Publika poštuje Novakov uspeh, ali čim igra protiv Federera, publika navija za Federera”, naveli su pred Završni turnir i duel sa Švajcarcem prošle sezone.\nDilema o najvećem teniseru svih vremena, popularnom GOAT-u, ne jenjava već godinama unazad i u punom je jeku iako se tenis trenutno ne pomera.\nOno što je veoma zanimljivo je mišljenje mnogih da će Novak ostati “treći čovek” iako u nekom trenutku bude smatran najvećim, što će sačiniti jedan nesvakidašnji slučaj u svetu sporta.\nIako je Novak Đoković sada daleko od onog zahuktalog klinca sa sredine prošle decenije, neke stvari se jednostavno nisu i neće promeniti, šta god da se desi.\nTenis je režirao savršeni film prethodnih 15 godina u kojem je imao dvoje glavnih likova u vidu Federera i Nadala i jednog negativnog, kakvim ga je smatrao taj čuveni “prosečni ljubitelj tenisa” čiji smo profil analizirali.\nZa razliku od većine filmova, u ovom će vrlo moguće da pobedi onaj za kojeg se to najmanje očekivalo, ako je pobednik u ovom slučaju uopšte potreban.\nPobediće “savršeni zlikovac” koji to uopšte nije. Ali ko zna zašto je to dobro.\nNajveću eru u istoriji tenisa, a možda i sporta generalno, kratko i jasno je sumirao Sten Vavrinka.\n“Kada si bio mlad bio si potpuno drugačiji tip od toga kakav si sad. U filmu ne možete da imate tri dobra momka, uvek mora da bude neki zlikovac. Ja jednostavno mislim da su Nadal i Federer preuzeli ulogu dobrih momaka, a da si ti poprimio ulogu ‘lošeg’, iako to uopšte nisi – i to ti kažem sa ogromnom dozom poštovanja”.


KURTI NE PRIZNAJE POTPISANE SPORAZUME: "ZSO je neostvariva ideja, Tačijeva karijera je na zalasku" | Najnovije vesti - Srbija danas\n17.10.2019. • 15:21 Tanjug\nPrema njegovim rečima, ideja o Zajednici srpskih opština (ZSO) se "ne može ostvariti", zato što je protivustavna, kao i da Srbi sva svoja prava građanska i nacionalna treba da ostvare kroz institucije tzv. Kosova.\nAljbin Kurti, lider Pokreta Samoopredeljenje koji je osvojio najviše glasova na izborima na KiM, kaže da novi pregovori s Beogradom treba da podrazumevaju tri principa - da nema dogovora bez dijaloga, da nema dijaloga s mapama oko teritorija i da se oko mapa pobrinu eksperti za demarkaciju granice, a ne političari.\nOn je rekao da je tzv. kosovski predsednik Hašim Tači radio protivustavno dok je pregovarao s predsednikom Srbije Aleksandrom Vučićem oko teritorija, jer za međunarodne pregovore i sporazume, kako je rekao, mandat imaju vlada i premijer, koji polažu račune skupštini, a ne predsednik.\n- Mi ćemo tražiti interpretaciju Ustavnog suda za njegovu političku delatnost. Njegova karijera je na zalasku - rekao je Kurti.\n- Ja sam spreman i voljan da čujem zahteve o pravima građana, ali ne i apetite Beograda o teritorijama - istakao je Kurti.\n- Ustavni sud tzv. Kosova je 23. decembra 2015. godine proglasio da je ZSO u suprotnosti sa Ustavom tzv. Kosova u 23 člana. Pritom, nijedan Srbin sa tzv. Kosova nije protestovao, nego samo Beograd - dodao je Kurti.\nOn je rekao i da Ustav tzv. Kosova predviđa da se za ministre u vladi iz redova manjina dobije odobrenje od predstavnika te manjine u Skupštini.\n- To u ovom slučaju može biti Srpska lista, ali ne mora da bude po svaku cenu njihov član - naveo je Kurti i dodao da nema problem sa strankom Srpska lista zato što je srpska, nego zbog toga što, kako kaže, nije stranka.\nAljbin Kurti ZSO KIM Priština\nSvirepo ubistvo FITNES MODELA (23): Nakon brutalnog iživljavanja dobila METAK U GLAVU (FOTO)\n20.11.2019. • 13:16


Tribina „Rusini i stvaranje Kraljevine SHS/Jugoslavije” - Minority News\nNa početku tribine istaknuto je da se ove godine obeležava 100-godišnjica Velike narodne skupštine u Novom Sadu, 25. novembra 1918. godine. Rusine je na tom istorijskom skupu predstavljao 21 delegat. Na taj način Rusini, kojih je u ono vreme u Bačkoj bilo oko 12.000, dali su značajan doprinos donošenju istorijskih odluka.\nOznake:\tdoprinos Rusina, Rusinska zajednica


NESREĆA U NIŠU Stariji bračni par POKOŠEN na pešačkom prelazu, bore im se za život - TopVesti.rs\nNAJNOVIJI DETALJI TUČE U BEOGRADU: Sukobilo se šest osoba, saznali smo u kakvom je stanju povređena devojka (26)\nKUĆA STRAVE KRIJE TAJNE! Policija prekopava kuću strave u Ritopeku! Kosti žrtava bacali i u septičku jamu?!\nMUŠKARAC SE POLIO BENZINOM I PRETIO DA ĆE DA SE ZAPALI! Horor u Novom Pazaru\nORUŽANA PLJAČKA U NOVOM PAZAR! Maskirani muškarac oteo 100.000 dinara iz kladionice\nU saobraćajnoj nesreći u Popovcu stradalo 4-godišnje dete, vozač uhapšen\nDevojka izbodena nožem\nKAFANA, TUČA, NA KRAJU I NOŽ: Šta se dešavalo pre nego što je izbodena devojka (25) u Kotežu?\nOBT! POTEGLI NOŽEVE, ALI DEVOJKA NIJE IZBODENA! Novi detalji obračuna u Kotežu\nMuškarac opljačkao kladionicu u Novom Pazaru: Uzeo 100.000 dinara\nFoto: RAS Srbija Stariji muškarac i njegova supruga teško su povređeni danas oko 14.30 sati u saobraćajnoj nesreći na Vizantijskom Bulevaru u Nišu dok su prelazili most na Gavrovačkoj reci i to na pešačkom prelazu. Pešake je oborilo vozilo "golf 4" niških tablica kojim je upravljala pedesettrogodišnja Nišlijka. Od siline udarca, bračni par je odbačen\nTEŠKA SAOBRAĆAJNA NESREĆA U NIŠU: Žena kolima POKOSILA bračni par koji je šetao, prebačeni na reanimaciju!\nStariji muškarac i njegova supruga teško su povređeni danas oko 14.30 sati u saobraćajnoj nesreći na Vizantijskom bulevaru u Nišu dok su prelazili most na Gabrovačkoj reci i to na pešačkom prelazu. Pešake je oborilo vozilo "golf 4" niških tablica kojim je upravljala pedesettrogodišnja Nišlijka. Od siline udarca, bračni par je odbačen nekoliko metara\nFoto: Telegraf/D.K. Stariji muškarac i njegova supruga teško su povređeni danas oko 14.30 sati u saobraćajnoj nesreći na Vizantijskom Bulevaru u Nišu dok su prelazili most na Gabrovačkoj reci i to na pešačkom prelazu. Pešake je oborilo vozilo "golf 4" niških tablica kojim je upravljala pedesettrogodišnja Nišlijka. Od siline udarca, bračni par je odbačen\nNa putu Bačka Topola - Stara Moravica dogodila se saobraćajna nesreća u kojoj je poginula 23 - godišnja Katrin T. Ona je bila putnica na motociklu marke "Kavasaki" koji je vozio 29 - godišnji muškarac. PRVE FOTOGRAFIJE STRAVIČNE NESREĆE U NIŠU! Golf 4 pokosio bračni par na pešačkom prelazu! /FOTO/ TEŠKO POPODNE U BEOGRADU! Dva sudara, BROJE SE POVREĐENI,\nStariji bračni par teško povređen na pešačkom prelazu u Nišu\nNIŠ - Stariji bračni par teško je danas povređen u saobraćajnoj nesreći na Vizantijskom bulevaru u Nišu dok je na pešačkom prelazu prelazio most na Gabrovačkoj reci, javljaju beogradski mediji. Pešake je oko 14.30 oborilo vozilo "golf 4" niških tablica kojim je upravljala pedesettrogodišnja Nišlijka. Od siline udarca, bračni par je odbačen nekoliko\nStariji muškarac i njegova supruga teško su povređeni danas oko 14.30 sati u saobraćajnoj nesreći na Vizantijskom bulevaru u Nišu dok su prelazili most na Gabrovačkoj reci i to na pešačkom prelazu. POHAPŠENI SRBI U ŠPANIJI: Banda proizvodila visoko adiktivnu supstancu, policijska akcija trajala MESECIMA POHAPŠENI SRBI U ŠPANIJI: Banda proizvodila visoko\nBEOGRAD: Stariji bračni par teško je povređen u saobraćajnoj nesreći na Vizantijskom bulevaru u Nišu dok je na pešačkom prelazu prelazio most na Gabrovačkoj reci, javljaju beogradski mediji. Foto: Dnevnik/Filip Bakić Pešake je oko 14.30 oborilo vozilo "golf 4" niških tablica kojim je upravljala pedesettrogodišnja Nišlijka. Od siline udarca, bračni\nTeška nesreća u Nišu: Bračni par "pokošen" na pešačkom prelazu\nStariji muškarac i njegova supruga teško su povređeni danas oko 14.30 sati u saobraćajnoj nesreći na Vizantijskom Bulevaru u Nišu. Oni su povređeni dok su prelazili most na Gabrovačkoj reci i to na pešačkom prelazu. Pešake je oborilo vozilo "golf 4" niških tablica kojim je upravljala Nišlijka (53), prenose mediji. Od siline udarca, bračni par je odbačen\n"POČEO JE DA SE DERE I VITLA ORUŽJEM" Susret Legije i pokojnog Glogovca o kome se malo zna\nŠPANCI PREBACUJU IGORA SRBINA U DRUGI ZATVOR: Mesto gde će najopasniji osuđenik u Evropi robijati strogo čuvana tajna